
/O.  AARGANG 


MENINGEN  MED  FRELSEN. 

(Af  Oliver  C.  Dalby  i  »Mill.  Star«.) 

Der  er  maaske  intet  Ord  i  vort  Sprog,  der  har  saa  mange 
forskellige  Betydninger  som  Ordet  Frelse.  Det  er  et  Stativ 
med  mange  Knager  til  at  hænge  paa.  Det  kan  betyde  Frelse 
fra  Bekymring,  fra  Sygdom,  fra  Prøver,  fra  Vildfarelser,  fra 
ondt,  fra  Synd  og  en  Gang  imellem  fra  Uvidenhed.  Frelse 
forefindes  saaledes  i  mange  Former  og  opfattes  paa  mange 
Maader  af  forskellige  Personer.  Men  Frelse  i  snævrere  Betyd- 
ning hentyder  nærmæt  til  det  næste  Liv.  Det  er  Belønningen 
for  vore  Handlinger  i  dette  Liv,  hvilken  vi  skal  modtage  hin- 
sides Graven.  Saaledes  erklærer  Religionen. 

Selv  om  der  ikke  var  Spor  af  Sandhed  i  denne  af  Religionen 
hævdede  Paastand,  ef  der  en  vidunderlig  Trøst  i  at  tro,  at 
Gud  har  beredt  et  Hjqm  for  sine  Børn  efter  dette  Livs  Kampe 
og  Besvær,  Modgang)  og  Trængsler.  I  vor  nuværende  Til- 
værelse er  der  ingen  skønnere  Minder  end  dem,  der  fører  os 
tilbage  til  vort  Barndomshjem,  og  jeg  kender  ingen  lykke- 
ligere Tanke  end  deiji,  der  peger  hen  til  et  Hjem  paa  den 

anden  Side  Graven,  efter  at  denne  jordiske  Prøvestand  er 
endt.  Tanken  derom  blødgør  Hjertet  og  opvarmer  Sjælen  i 
Kærlighed'  til  Gud  og  vore  Medmennesker. 

Hvor  vore  Tanker  er,  der  vil  ogsaa  vore  Skatte  være;  hvor 
vore  Hjerter  er,  der  er  ogsaa  vor  Trøst  og  vor  Frygt.  Dersom 
vi  tror,  at  »Støv  du  er  og  til  Støv  skal  du  blive«  har  Hentyd- 
ning til  Aanden  saavel  som  Legemet,  da  er  Tanken  om  Frem- 
tiden nedtrykkende  og  uhyggelig.  Paa  den  anden  Side,  der- 
som vi  er  overbevist  om,  at  Ordet  »Støv«  kun  betyder  Legemet, 
og  at  Aanden  gaar  tilbage  til  Gud  igen,  som  gav  den«, 

»Da  lad  os  juble  frem 

Og  tørre  Taaren  bort, 

Vi  vandrer  mod  et  andet  Hjem 

I  Guds,  vor  Faders,  Slot.« 

Er  det  ikke  skønt  at  tænke  paa,  at  vi  hinsides  skal  have 
Lejlighed  til  at  mødes  med  dem  af  vore  Familier  og  Venner, 
som  Døden  har  taget  fra  os;  at  tænke  paa,  at  dersom  vi  her 
har  været  tro  mod  vor  Herres  Navn,  da  skal  vi  der  vedblive 
at  være  i  hans  Tjeneste.  Vi  sørger  ved  Afskeden  med  vore 
Kære,  naar  de  lægges  i  Graven,  men  det  er  herligt  at  have 
dette  Haab,  at  vi  skal  trykke  deres  Haand  igen.  For  den 
Troende  er  Døden  blot  en  Flyttedag,  en  Skiften  til  et  bedre, 
større,  lykkeligere  og  evigt  Hjem. 

Bøjet  under  Vægten  af  sin  høje  Alder  gik  John  Quincy 
Adams  paa  Gaden  i  Boston,  da  han  mødte  en  Ven,  der  tog 
ham  i  Haanden  og  sagde:  »God  Morgen;  hvorledes  har  John 
Quincy  Adams  det?« 

»Tak.  John  Quincy  Adams  har  det  godt,  udmærket  godt. 
Men  Huset,  hvori  han  bor  for  nærværende,  begynder  at  blive 
affældigt.  Taget  er  næsten  opslidt,  og  Væggene  begynder  at 
vakle;  jeg  tror,  at  John  Quincy  Adams  snart  kommer  til  at 
flytte  ud,  men  selv  er  han  i  bedste  Velgaaende.« 

Dersom  vi  er  rede,  er  det  ikke  svært  at  flytte.  Det  er  den, 
der  ikke  er  rede,  der  betages  af  Frygt.  For  den,  der  er  i  Stand 
til  at  sige:  »Jeg  har  stridt  den  gode  Strid,  fuldkommet  Løbet, 

bevaret  Troen,«  hai)  Døden  ingen  Skræk.  Det  er  Mennesket 
uden  Tro,  Skeptikeren,  Gudsfornægteren,  den  Vantro,  der 
lever  i  Frygt  for  Døden.  Livet  har  sine  Genvordigheder,  og 
enhver  af  os  har  vor  Del  af  disse  at  bære,  men  om  vi  bærer 
dem  med  Glæde  eller  med  Modloshed  vil  afhænge  af  vort 
Syn  paa  Livet.  Ingen  er  fritaget  for  Prøver,  men  for  ham,  der 
kan  skimte  Lyset  båg  Skyen,  vil  »Roserne  blomstre  igen«. 

Religionens  Kalden  lyder  ofte  for  døve  Øren  paa  Grund  af 
den  Misf  orstaaelse,  især  blandt  de  unge,  at  dens  Opgave  hoved- 
sagelig er  at  berede  os  for  det  næste  Liv.  Dette  er  i  Virkelig- 
heden en  ganske  fejlagtig  Opfattelse  af,  hvad  Religionens 
Formaal  er.  Det  er  ikke  Meningen,  at  vi  skal  anvende  al  vor 
Tid  i  Forberedelserj  for  Himmelen,  men  derimod  at  følge 
Kristi  Eksempel,  deri  »gik  omkring  og  gjorde  godt«.  Ingen,  der 
følger  Frelserens  Lærdomme,  vil  have  Grund  til  at  klage  over, 
at  han  derved  har  t$bt  nogen  af  Livets  Glæder. 

Frelse  er  Belonnirigen  for  et  godt  anvendt  Liv,  men  dette 
betyder  ikke,  at  et  saadant  Liv  har  været  berøvet  en  eneste 
virkelig  Glæde  eller  sand  Lykke.  Tværtimod  er  der  ingen 
større  Glæde  end  den,  der  kommer  af  at  leve  et  kristent  Liv. 
Der  er  ingen  Grund!  til  at  misunde  dem,  der  omvender  sig 
sent  i  Livet  og  opnaar  Frelse.  Den,  der  omvender  sig  i  den 
ellevte  Time,  har  derimod  Grund  til  at  sørge  over,  at  han 
ventede  saa  længe  og  derved  gik  tabt  af  den  Glæde,  der  be- 
staar  i  at  leve  et  Liv|i  Herren. 

I  Stedet  for  at  tabe  nogen  af  Livets  Glæder  ved  at  anvende 
vor  Tid  i  Herrens  Tjeneste,  bliver  vi  i  Virkeligheden  gjort 
lykkeligere,  end  det  er  muligt  paa  nogen  anden  Maade.  Det 
drejer  sig  altsaa  ikke  om  at  erhverve  en  fremtidig  Belønning 
—  den  kommer  som  jen  naturlig  Folge  —  men  det  drejer  sig 
om  vor  nuværende  Lykke.  Betragtet  i  dette  Lys,  behover  man 
ikke  at  bekymre  sig  <»m  Belønningen  i  det  næste  Liv,  thi  den 
kommer  til  os  allerede  her  og  nu. 

Omtalende  sin  Mission  siger  Kristus:  »Jeg  er  kommen,  for 
at  de  skulle  have  Liv  og  have  Overflod.«  Det  er  denne  »Over- 


68 

flod«  af  Liv,  der  kommer  til  ham,  som  lytter  til  Hyrdens  Kal- 
den. Han  kommer  i  Besiddelse  af  en  ny,  ubeskrivelig  Glæde; 
thi  Kristus  ikke  alene  tilvejebragte  Frelse  for  Mennesket, 
men  aabnede  hans  Blik  for  den  store  Aandens  Verden  og 
viste  ham  de  Muligheder,  der  er  indenfor  hans  Rækkevidde, 
hvis  han  vil  gøre  Brug  af  dem.  Ethvert  menneskeligt  Væsen, 
enten  han  sejler  under  Korsets  Fane  eller  vælger  en  anden 
Vej,  bevæger  sig  enten  opad  mod  et  højere  Maal  eller  nedad 
til  Ødelæggelsen.  Det  er  bedst  at  huske  paa  dette,  saa  at  vi 
ikke  bedrager  os  selv  i  den  Tro,  at  »alt  er  godt«.  Det  er  van- 
skeligt, om  ikke  umuligt,  at  paaskønne  Værdien  af  aandelige 
Ting,  og  vi  er  derfor  i  Stand  til  at  undervurdere  deres  Værdi 
og  stille  os  ligegyldige  overfor  den  Maade,  hvorpaa  vi  lever 
vort  Liv. 

Dersom  vi  for  Eksempel  rigtigt  kunde  lære  at  forstaa,  hvor 
uhyre  vanskeligt  det  er  at  helbrede  Sygdomme,  der  er  en 
Følge  af  Umoralitet,  eller  se  den  aandelige  Forsumpning  hos 
den,  hvis  Hjerte  forlader  sig  paa  jordiske  Ting,  da  vilde  der 
være  en  Higen  efter  de  virkelige  aandelige  Værdier  hos  mange, 
som  nu  luller  sig  selv  i  Søvn  med  den  Tanke,  at  »det  har  ikke 
noget  at  sige  i  Dag,  i  Morgen  vil  jeg  gøre  det  bedre«. 

Husk  paa,  at  aandelige  Gaver,  aandelige  Værdier  er  af  langt 
større  Betydning  end  timelige  Ting,  og  den,  der  er  i  Besid- 
delse af  aandelige  Værdier,  er  langt  rigere  end  den,  der  kun 
har  jordiske  Rigdomme.  »Hvad  I  har  gjort  imod  en  af  disse 
mine  mindste  smaa,  har  I  gjort  imod  mig.«  Personligt  træn- 
ger han  ikke  til  nogen  Hjælp  fra  os;  men  der  er  Lejligheder 
rundt  omkring  os  til  at  hjælpe  vore  Medmennesker,  og  det  er 
til  vor  Næste,  at  vi  betaler  vor  Gæld  til  vor  Skaber.  Dersom  vi 
vil  være  lykkelige,  maa  vi  være  virksomme  i  Herrens  Gerning, 
hjælpe  og  gøre  godt  mod  andre. 

Lignelsen  om  de  fem  kloge  og  de  fem  daarlige  Jomfruer 
lærer  os  en  af  de  vigtigste  Lektier  i  Livet,  nemlig  at  vi  ikke 
kan  undgaa  Følgerne  af  vor  Daarskab.  Den  Lykke,  der  er  Be- 
lønningen for  Arbejde  og  Virksomhed,  kan  ikke  komme  til  de 

lade,  de  forsømmelige  og  ligegyldige.  Vi  er  ansvarlige  for  den 
Maade,  hvorpaa  vi  lever  vort  Liv.  Kristus  kom  ikke  for  at 
borttage  Mennesketsj  Ansvar,  som  nogle  formener,  men  for  at 
de  ved  egne  Bestræbelser  og  ved  hans  Hjælp  kunde  blive  frelst. 

Menneskesønnens  ^}ave  til  os  er,  at  vi  skal  leve  efter  Døden. 
Hvad  vor  Belønning;  skal  blive  udover  dette,  afhænger  af  vore 
egne  Bestræbelser.  I  de  fleste  af  os  er  der,  eftersom  vi  bliver 
ældre,  en  indre  Hig^n  efter  at  opnaa  de  trofastes  Belønning. 
Det  er  en  Spore  til  ^t  mere  gudhengivent  Liv.  Dersom  vi  har 
rakt  en  hjælpsom  Haand  ud  til  vore  Medmennesker  og  viet 
vore  Evner  og  ofret  vort  Liv  for  Herrens  Værks  Fremme,  da 
har  vi  Foleisen  af,  ja  vi  har  Forvisningen  om,  at  vi  ikke  skal 
blive  glemt,  naar  vi  Rommer  over  paa  den  anden  Side. 

Hvad  vort  Liv  hef*  paa  Jorden  angaar,  da  er  det  for  de 
flestes  Vedkommendje  snart  gaaet  i  Glemme.  Kun  meget  faa 
af  os  vil  om  et  Huncjrede  Aar  endnu  leve  i  vore  Efterkomme- 
res Erindring.  Men  flersom  vi  har  samlet  os  Skatte  paa  den 
anden  Side,  da  skalj  vi,  selv  om  vi  synker  ned  i  Glemselen 


her,  blive  erindret  og 


Rige  og  hans  Retfærdighed«,  og  gaa  ind  til  vor  Herres  Glæde. 


belønnet  der  for  at  have  søgt  »først  Guds 


ANDRE  BEBOEDE  VERDENER. 


Det  er  naturligtj  for  Mennesket  at  undres,  og  jo  mere 
han  tænker,  des  mene  undres  han.  Betragter  man  en  Aften 
den  stjernebesaaede  Himmelhvælving  og  mindes  den  viden- 
skabeligt konstatere4e  Sandhed,  at  mange  af  de  lysende 
Punkter  er  Sole  ligesom  vor  egen,  omgivne  af  Planetsystemer, 
da  kommer  man  uvitkaarligt  til  at  tænke,  at  der  paa  nogle 
af  dem  maa  være  Ljv,  maaske  i  Form  meget  lig  vor  egen. 
Lægfolk  har  i  Almin4elighed  været  af  den  Formening,  at  der 
var  andre  beboede  Verdener.  Det  giver  os  en  velbehagelig 
Følelse  af  Kammeratskab  at  tro,  at  Mænd  og  Kvinder  og  smaa 

Børn  arbejder  og  leger  paa  andre  Kloder  langt  derude  i 
Rummet. 

Og  dog  hyldede  Astronomer,  Fysikere  og  Matematikere  ind- 
til for  nogle  faa  Maaneder  siden  den  Anskuelse,  at  Tilværel- 
sen af  andre  beboede  Verdener  nogetsteds  i  Universet  var  i 
høj  Grad  usandsynlig  uden  dog  at  være  umulig.  Disse  sag- 
kyndige ikke  alene  tvivlede  paa  Muligheden  af  Liv  paa  andre 
Planetsystemer,  men  de  tvivlede  paa,  at  der  var  andre  saa- 
danne  Systemer  med  Undtagelse  af  vort  eget. 

Den  store  Nebular  Hypotese,  fremsat  af  Laplace  i  Aaret 
1800,  har  i  mange  Aar  været  anerkendt  af  Videnskabsmæn- 
dene. Denne  Teori  gjorde  det  rimeligt  at  antage,  at  hvad  vor 
Sol  havde  gjort,  kunde  ogsaa  have  været  gjort  af  andre  Sole 
ude  i  Rummet,  og  at  mange  af  Stjernerne  derfor  var  omgivet 
af  Planeter.  I  senere  Aar  er  en  anden  Teori  bleven  fremsat 
af  Ghamberlain  og  Moulton,  ifølge  hvilken  vor  Jord  skulde 
være  formet  ved,  at  en  anden  stor  Stjerne  kom  i  Nærheden 
af  vor  Sol  og  ved  sin  Tiltrækning  fremkaldte  saadanne  For- 
styrrelser paa  denne,  at  Jorden  udslyngedes.  Et  saadant 
Fænomen  kunde  kun  finde  Sted  én  Gang  i  et  tusinde  Million 
Aar.  Begivenheden  var  en  saa  stor  Sjældenhed,  at  dens  Gen- 
tagelse ligger  udenfor  Mulighedernes  Grænse 

For  nogle  faa  Maaneder  siden  kom  Englænderen  J.  H.  Jeans 
frem  med  en  Teori,  der  leder  til  et  ganske  andet  Resultat, 
uagtet  han  oprindeligt  var  en  Tilhænger  af  den  tidligere  givne 
Forklaring.  Beregninger  foretagne  af  MacMallan  i  Chicago  og 
Eddington  i  Cambridge  ledte  ham  til  den  Slutning,  »at  vor 
Sol  i  Virkeligheden  er  et  tusinde  Gange  ældre,  end  nogen- 
sinde tidligere  er  antaget;  dens  virkelige  Alder  maa  sættes  til 
det  uhyre  Tal  af  en  Million  Millioner  Aar«.  Det  berettes  end- 
videre, at  langt  tilbage  i  Tiderne  har  Malkevejen  været  meget 
tættere  besaaet  med  Stjerner,  end  den  er  nu. 

Med  disse  Resultater  som  Udgangspunkt  viser  det  sig,  at 
Muligheden  for  Solsystemers  Opstaaen  paa  den  ovenfor 
nævnte  Maade  bliver  ubegrænset.   »Vort  System,«   siger  Dr. 


71 


Douglas,  »kan  ikke  længere  tænkes  som  enestaaende  eller 
særegent  i  Tidens  og  Rummets  Uendelighed.  Der  er  mange 
andre  Sole,  der  kasser  sine  livgivende  Straaler  af  Varme  og 
Lys  paa  en  Familie  af  mørke  Kloder.  Ligesom  Livet  begyndte 
paa  denne  Planet,  har  det  maaske  begyndt  og  udfoldet  sig  i 
rig  Mangfoldighed  paa  talløse  andre  Kloder.« 

Den  populære  Antagelse  stemmer  altsaa  for  nærværende 
overens  med  videnskabelig  Teori.  Det  synes  ikke  fornuftigt  at 
antage,  at  de  Processer,  hvorved  Jorden  blev  dannet,  ikke 
skulde  kunne  have  gentaget  sig  tusinder  af  Gange  i  Univer- 
sets endeløse  Dyb.  Hvor  smukt  og  hvor  betagende  er  ikke  Stu- 
diet af  Himmelrummet.  Hvor  vidunderligt  er  det  ikke,  at  vort 
Sind  kan  fatte,  om  end  uklart,  det  udstrakte  Verdenssystem, 
hvortil  vi  hører.  I  ^andhed,  Menneskeaanden  svarer  til  det 
Univers,  hvori  den  l<|ver.  (Deseret  News.) 


AT  TALE  ER  SØLV 


Det  er  en  Kunst  af  kunne  tale  godt,  men  det  er  en  endnu 
større  Kunst  at  kunne  tie  —  tie  med  det,  der  ikke  skal  tales 
om.  Mester  i  Tavshedens  Kunst  er  det  Menneske,  der  holder 
de  Ting  hemmelig,  som  under  Tavsheds  Løfte  er  blevet  ham 
betroet.  For  ham  er  alt  det  en  Hemmelighed,  som  hans  Med- 
mennesker ikke  ønsker  skal  blive  almindelig  bekendt.  Ti  stille 
med  andres  Hemmeligheder,  enten  du  selv  opdager  dem, 
eller  de  bliver  dig  betroet.  Vogt  dig  for  at  sige  noget  til  nogen 
om  et  andet  Menneske,  som  vil  nedsætte  denne  i  andre  Men- 
neskers Omdømme  eller  Agtelse.  Det  er  aandeligt  Snigmord 
og  er  noget  af  det  laveste,  Mennesker  kan  befatte  sig  med. 
Indlad  dig  ikke  i  Samtaler  om  andres  Anliggender  —  de  ved- 
kommer ikke  dig.  Drøft  ikke  et  Menneskes  Handlemaade  eller 
Optræden  med  nogen  uden  at  forsvare  den.  Undgaa  alle  Lej- 
ligheder, hvorved  dv\.  kan  faa  Hemmeligheder  at  vide.  Jo 
mindre  du  kender  til  disse,  des  roligere  er  du,  og  des  hjerte- 

ligere  kan  du  møde  andre.  Led  ikke  efter  Fejl  hos  andre  og 
tal  ikke  om  dem,  du  uforvarende  bliver  bekendt  med.  Ti  og- 
saa  stille  med  dig  selv  og  dine  egne  Affærer;  dermed  opfylder 
du  en  Pligt  imod  dig  selv  og  din  egen  Velfærd.  At  forta-lle 
dine  egne  daarlige  Sider  er  ingen  Nytte  til,  og  dine  gode  Si- 
der bør  ses,  men  ikke  høres. 
Husk  altid  paa,  at  tale  er  Sølv,  men  —  tie  er  Guld. 


FARVEL. 

Naar  disse  Linier  læses,  er  jeg  rimeligvis  tilligemed  min 
Familie  paa  Rejsen  tilbage  til  vort  Hjem  i  det  fjerne  Vesten, 
og  jeg  ønsker  gennem  »Stjernen«  at  sende  mine  Søskende  og 
Venner  en  sidste  Afskedshilsen  og  hjertelig  Tak  for  den  Tid, 
der  er  gaaet. 

I  de  næsten  tre  Aar,  jeg  har  været  her,  har  jeg  bestræbt 
mig  paa  at  udføre  mit  Arbejde  saa  godt  .og  samvittighedsfuldt 
som  muligt,  og  som  mine  Evner  og  Kræfter  tillod.  Det  har 
været  ligesom  en  Overgangs-  og  Rekonstruktionsperiode,  idet 
der  i  henved  ti  Aar  kun  havde  været  faa  Missionærer  fra  Zion 
i  Missionen,  hvilket  har  virket  nemmende  paa  Arbejdets  rette 
Udfoldelse.  Den  første  store  Opgave,  efter  at  flere  Missionærer 
blev  sendt  herover,  var  at  faa  Orden  i  Regnskaber,  Navne- 
lister og  Rapporter,  hvilket  til  Tider  næsten  syntes  at  være 
uoverkommeligt,  men  det  lykkedes  at  tilvejebringe  et  godt 
Grundlag  for  Gennemførelsen  af  et  ensartet  og  fyldestgørende 
Rapport-  og  Regnskabssystem  i  Missionen. 

Arbejdet  med  »Skandinaviens  Stjerne«,  indbefattende  Over- 
sættelser, originale  Artikler,  Korrekturlæsning  o.  s.  v.,  har 
været  mig  en  stor  Glæde  og  Tilfredsstillelse.  Samarbejdet  med 
mine  Brødre,  som  har  været  og  er  interesserede  i  at  fremme 
Herrens  Værk,  har  givet  mig  Lejlighed  til  at  lære  mange  gode 
og  trofaste  Mænd  at  kende,  hvis  Venskab  og  gode  Folelser 
det  er  en  Velsignelse  at  eje.  Og  i  min  Virksomhed  blandt 
Søskende  har  jeg  truffet  og  er  blevet  bekendt  med  en  Mængde 

retskafne  og  oprigtige  Mennesker,  hvis  Venskab  jeg  altid  vil 
sætte  Pris  paa,  og  fia  hvem  det  er  en  Sorg  at  skilles.  Men  de 
vil  aldrig  blive  glemt. 

Lad  mig  her,  i  Forening  med  min  Hustru  og  Datter,  sige 
alle  disse  en  hjertelig  Tak  for  godt  Samarbejde;  Tak  for  eders 
Venskab,  Gæstfrihed  og  alt  godt,  og  maa  Gud  velsigne,  styrke 
og  bevare  eder  og  hans  Fred  og  Miskundhed  være  eder  til- 
delt, er  mit  Ønske  og  inderlige  Bøn  til  vor  Fader  i  Himmelen. 

FarveL  John  S.  Hansen. 


EN  AFSKEDSVISIT. 

Sidst  i  Januar  Maaned  foretog  Præsident  Hansen  en  Rejse 
til  Jylland  og  besøgte  Aalborg,  Aarhus  og  Esbjerg,  hvor  Mø- 
der blev  afholdt  under  stor  Tilslutning  den  24.  i  Aalborg, 
den  27.  i  Esbjerg  og  den  31.  i  Aarhus.  Hensigten  med  denne 
Tur  var  at  tage  Afsked  med  Soskende  og  Missionærer  i  disse 
Konferencer.  Erindringsgaver  blev  overrakt  Præsident  Han- 
sen i  Aarhus  og  Aalborg,  det  sidste  Sted  i  Forbindelse  med  en 
særdeles  vellykket  Festlighed  med  et  godt  Program,  Afskeds- 
sang og  Servering  af  Chokolade  og  Kager. 

Efter  Tilbagekomsten  til  København  blev  en  Afskedsfest 
afholdt  der  den  4.  Februar.  Et  ypperligt  Program  blev  udført 
af  Koret,  hvorefter  Gaver  blev  overrakt  Præsident  Hansen  og 
Hustru  fra  Menigheden  ved  Br.  Th.  Bregentoft,  ligesom  Sang- 
koret ved  Br.  Chr.  L.  Larsen  overrakte  deres  Datter,  Muriel, 
en  smuk  Erindringsgave  fra  Koret,  for  hvilket  hun  har  virket 
som  Organist. 


MISSIONSNYHEDER. 


Den  danske  Mission. 
AFLØSNING:  Missionspræsident  John  S.  Hansen  er  af  Kir- 
kens øverste  Præsidentskab  hæderligt  afløst  fra  denne  Stil- 
ling og  forlod  København  tilligemed  sin  Familie  den  19.  Fe- 
bruar med  »Oscar  II«. 


74 


ANKOMST:  Ældste  Joseph  L.  Petersen  og  hans  Hustru  Ida 
Petersen  fra  Huntsville,  Utah,  ankom  til  København  den  9. 
Februar.  Broder  Petersen  overtog  Stillingen  som  Præsident 
over  den  danske  Mission  ved  Præsident  Hansens  Afrejse. 
Sammen  med  Præsident  Petersen  ankom  Ældsterne  Holger 
P.  Petersen,  Salt  Lake  City,  og  N.  Halvor  Madsen,  Provo,  Utah. 

BESKIKKELSE:  Ældste  Holger  P.  Petersen  er  beskikket  til 
at  virke  i  Aarhus  Konference  og  Ældste  N.  Halvor  Madsen  til 
Aalborg  Konference. 

POSTSAGER,  saasom  Breve,  Rapporter,  Postanvisninger  og 
lign.  til  Missionen,  bedes  herefter  adresseret  til  Præs.  Joseph 
L.  Petersen. 

FORAARSKONFERENCERNE  vil  blive  afholdt  som  følger: 
I  Aalborg  den  11.  April. 
I  Aarhus  den  18.  April. 
I  København  den  25.  April. 
Konferencepræsidenterne  anmodes   om  at  træffe   alle  for- 
nødne Forberedelser  for  Afholdelsen  af  de  med  Konferencen 
forbundne  Møder  i  god  Tid  og  have  dem  bekendtgjort  og 
Missionpræsidenten  underrettet. 


APOSTASIENS  KENDETEGN. 

(Fra  »Juvenile  Instructor«.) 

De  Sidste-Dages  Hellige  burde  forstaa  Nødvendigheden  af 
at  lære  deres  Børn  at  have  Agtelse  og  Ærbødighed  for  Guds 
Søns  Præstedømme.  Det  er  sandt,  at  jordiske  Skabninger 
bærer  dette  hellige  Kald  —  Mænd,  som  er  fejlbare  og  behæf- 
tede med  Svagheder,  og  som  er  underkastet  de  Skrøbelig- 
heder, der  er  saa  almindelige  blandt  Menneskene.  Men  de  har 
alligevel  faaet  denne   guddommelige   Myndighed   af  Herren 

selv.  Om  de  vanhelliger  eller  paa  anden  Maade  gør  urigtig 
Brug  af  denne  Magt,,  som  er  saa  hellig,  og  som  er  bestemt  til 
Menneskenes  Frelse,  da  vil  Giveren  af  denne  Magt  holde  dem 
ansvarlige,  han  er  deres  Dommer.  Men  det  tilkommer  ikke 
Menneskene  at  domme  eller  fordømme  Guds  Tjenere.  Det  er 
til  dem,  der  har  Tilbøjeligheder  i  denne  Retning,  at  følgende 
Advarsel  er  givet:  »Rør  ikke  ved  mine  Salvede  og  gør  mine 
Profeter  intet  ondt.«  (1.  Krøn.  16:  22.) 

Det  har  lige  fra  Kirkens  Begyndelse  været  lagt  for  Dagen, 
at  et  af  de  farligste  Symptomer  paa  Apostasi  fra  Kirken  er  at 
tale  ondt  om  Herrens  Tjenere;  at  naar  som  helst  en  saadan 
Aand  gør  sig  gældende  hos  nogen,  der  tilhører  de  Helliges 
Samfund,  da  vil  Guds  Aand  efterhaanden  forlade  et  saadant 
Menneske,  Morkel  vil  indvirke  paa  hans  Sind,  og  hvis  en  op- 
rigtig Omvendelse  ikke  bliver  gjort,  vil  Følgen  uvægerligt 
blive  Frafald  fra  Kirken.  Af  denne  Grund,  om  ikke  af  nogen 
anden,  burde  vore  Børn,  fra  den  Tid  de  er  gamle  nok  til  at 
fatte,  belæres  om,  at  de  gaar  paa  en  farlig  Vej,  naar  de  vover 
at  kritisere,  dadle  eller  fordømme  dem,  som  Herren  har  kal- 
det til  ansvarsfulde  Stillinger.  Maaske  mange  tror,  at  det  er 
en  Rettighed,  som  tilkommer  dem  under  Udøvelsen  af  deres 
Talefrihed,  og  at  de  ved  at  gøre  dette  lægger  deres  Uafhæn- 
gighed for  Dagen.  Men  der  ligger  ingen  sand  Ytringsfrihed 
heri;  det  er  kun  at  tage  sig  en  Rettighed,  som  er  Herren  mis- 
hagelig. 

Nødvendigheden  af  Agtelse  og  Respekt  for  de  kirkelige 
Myndigheder  burde  bestandig  fremhæves;  dog  ikke  saaledes, 
at  noget  Menneske  skulde  være  Genstand  for  Tilbedelse  eller 
noget  lignende.  Der  er  stor  Forskel  mellem  Respekt  for  Au- 
toritet og  den  Yderlighed,  at  Personer  hengiver  sig  til  lav 
Underkastelse  eller  paatagen  Underdanighed  overfor  deres 
Medmennesker.  Vi  ser  ofte,  at  det  sidstnævnte  Forhold  gør 
sig  gældende  overfor  Personer,  der  er  rige,  eller  som  indtager 
en  Stilling  i  Samfundet,  hvori  de  kan  yde  Hjælp  eller  be- 
gunstige nogen.  Hofmænd  er  meget  tilbøjelige  til  at  smigre 

og  krybe  for  Personer  af  høj  Rang  eller  med  stor  Rigdom, 
men  ingen  sand  Sitlste-Dages  Hellig  vil  gøre  sig  skyldig  i  saa- 
danne  Ting.  Men  de  Hellige  ærer  deres  Gud  og  den  Myndig- 
hed, som  han  uddeler  til  dem,  og  idet  de  ærer  denne  Myndig- 
hed, da  ærer  de  dem,  hvorigennem  den  er  repræsenteret. 
Dette  er  Aanden  af  sand  Uafhængighed,  og  det  berøver  os 
ikke  i  mindste  Maade  noget  af  vort  sande  Værd  som  Mænd  og 
Kvinder.  Herren  siger:  »De,  som  ærer  mig,  vil  jeg  ære,  og 
de,  som  foragte  mig,  skulle  ringeagtes«,  og  »hvad  I  have  gjort 
imod  en  af  disse  mine  ringeste  Tjenere,  det  har  I  gjort  imod 
mig«. 

Vi  bor  erindre  Beretningen  om  Saul  og  David.  Saul  var 
Davids  Fjende,  og  han  forsogte  at  ihjelslaa  ham.  Ved  en  vis 
Lejlighed,  da  Saul  forfulgte  David  i  den  Hensigt  at  fange  og 
dræbe  ham,  fik  denne  sidste  en  god  Anledning  til  at  gore 
Ende  paa  sin  Modstanders  Liv.  Han  ikke  alene  holdt  sine 
Mænd  tilbage,  hvilke  med  Glæde  vilde  have  dræbt  Kongen, 
men  uagtet  han  selv  var  i  høj  Grad  forurettet,  saa  afholdt 
han  sig  fra  paa  denne  Maade  at  skaffe  sig  Befrielse  og  at  be- 
nytte den  Hævn,  som  det  stod  ham  frit  for  at  tage.  Og  Aar- 
sagen  dertil  var  den,  at  Saul  var  en  af  Herrens  Salvede,  og 
David  vidste,  at  det  vilde  være  Uret  at  behandle  ham  med 
Grusomhed,  selv  om  Saul  forsøgte  at  tage  hans  Liv. 

I  Hellige,  læg  ikke  Haand  paa  Herrens  Salvede,  hverken  i 
Tanke,  Ord  eller  Handling.  Hvis  vi  ønsker  at  forblive  trofaste 
i  Kristi  Kirke,  da  maa  vi  søge  at  være  i  Besiddelse  af  Kristi 
Aand.  Han  lærer  os,  at  naar  nogen  forhaaner  os,  da  skal  vi 
ikke  haane  igen,  og  han  lærer  os,  at  vi  bor  være  ydmyge  og 
bøjelige  som  smaa  Børn  og  ikke  være  stridige  og  trættekære. 
Selv  om  de  Sidste-Dages  Hellige  skulde  blive  uretfærdigt  an- 
grebne, saa  bør  de  ikke  ifølge  Evangeliets  Aand  betale  tilbage 
med  samme  Mønt.  Vi  bør  lægge  den  Virkning  for  Dagen,  som 
vor  Religion  har  haft  paa  vor  Karakter.  Er  vi  igennem  den 
blevet  tilstrækkeligt  forandret,  saa  at  vi  kan  undgaa  de  stri- 
dige Aander,  som  Menneskene  i  Verden  besjæles  og  regeres 

af?  Hvis  ikke,  da  har  vi  i  denne  Henseende  forfejlet  Maalet. 
Vi  skal  prøves  i  alle  Ting,  for  at  vor  Karakter  kan  udvikles, 
og  at  vi  kan  have  Lejlighed  til  at  vise  vor  Hengivenhed  for 
det  Evangelium,  som  Gud  har  aabenbaret  til  os.  Vi  kan  vise 
dette  ved  at  efterleve  Evangeliets  Lærdomme  og  ære  og  re- 
spektere dem,  som  Gud  har  kaldet  til  at  forrette  dets  Ordi- 
nancer  og  lede  hans  Gerning.  Under  Evangeliet  er  ingen  be- 
rettiget til  at  nære  Ringeagt  mod,  haane  eller  dadle  Herrens 
Præstedømme.  Og  hver  den,  som  gør  dette,  vil  tabe  Aanden 
og  forlade  Kirken. 


VIDNESBYRD. 


Menneskene  har  mange  forskellige  Anskuelser  med  Hensyn 
til  den  Slags  Vidnesbyrd,  som  Mænd  og  Kvinder  bør  mod- 
tage for  at  overbevises  om  Evangeliets  Sandhed.  Det  hænder 
ikke  saa  sjældent,  at  Ældsternes  forlanges  til  at  gore  et  eller 
andet  Tegn  eller  Mirakel  for  Folket  som  Bevis  paa,  at  denne 
Kirke  er  Kristi  Kirke.  Mange  synes  at  mene,  al  de  har  Ret  til 
at  forlange  et  saadant  Bevis,  og  naar  de  ikke  modtager  det, 
forkaster  de  Ældsternes  Vidnesbyrd  som  usandfærdigt.  De 
glemmer  den  Kendsgerning,  at  Frelseren  selv,  da  han  var  paa 
Jorden,  ikke  nogensinde  udførte  Mirakler  blot  for  at  over- 
bevise Menneskene  om,  at  han  var  Guds  Søn,  uagtet  han 
gjorde  mange  kraftige  Gerninger.  De  Erfaringer,  han  gjorde, 
medens  han  levede  paa  Jorden,  gør  det  ogsaa  ganske  ind- 
lysende, at  Mirakler  ikke  formaar  at  overbevise  Folk  om  Sand- 
heden, ligesaa  lidt  som  de  foraarsager,  at  Mennesker  omven- 
der sig  fra  Synd;  thi  dersom  Mirakler  kunde  bevirke  dette, 
burde  sikkert  det  jødiske  Folk  have  omvendt  sig,  eftersom 
Jesus  udførte  saa  mange  store  Undergerninger  i  deres  Midte. 

Det  lyder  mærkeligt,  men  det  er  en  Kendsgerning,  som  de 
Sidste-Dages  Hellige  ofte  han  haft  Lejlighed  til  at  erfare,  at 
de,  som  er  blevne  omvendte  ved  at  se  denne  Kirkes  Ældster 

udføre  Mirakler,  meget  sjældent  er  i  Stand  til  at  udholde  de 
Genvordigheder  og  Prøver,  som  møder  de  Troende;  det  synes, 
som  om  der  stadig  skulde  nye  Mirakler  til  for  at  holde  dem 
levende  i  Troen. 

Der  har  ogsaa  været  Medlemmer  i  denne  Kirke,  som  var  af 
den  Mening,  at  en  stor  og  særegen  Tilkendegivelse  burde  finde 
Sted  for  at  overbevise  dem  om  Sandheden  af  Guds  Værk.  De 
har  forlangt  at  modtage  Engles  Betjening,  at  faa  Syner  og 
Gaver  tildelt  eller  blive  Genstand  for  noget  overnaturligt,  der 
kunde  paavirke  deres  Sanser,  og  da  de  ikke  modtog  saadanne 
Tilkendegivelser  paa  den  Maade,  som  de  havde  ventet,  be- 
gyndte de  i  mange  Tilfælde  at  tvivle  om  Sandheden  af  den 
Sag,  de  havde  sluttet  sig  til. 

Der  har  aldrig  været  nogen,  som  i  Sandhed  har  troet  paa 
Jesus,  som  har  omvendt  sig  fra  sine  Synder  og  er  bleven  døbt 
og  bekræftet  et  Medlem  af  Kristi  Kirke  af  en,  der  havde  Myn- 
dighed fra  Gud  dertil,  uden  at  han  har  modtaget  de  lovede 
Velsignelser  fra  Herren.  Herren  har  sagt,  at  han  vil  skænke 
den  Helligaand  til  alle  dem,  der  omvender  sig  fra  deres  Syn- 
der og  slutter  Pagt  med  ham  i  Oprigtighed,  og  de  vil  erfare, 
at  denne  kostelige  Gave  er  en  levende  Kraft  hos  dem,  dersom 
de  vedbliver  at  være  trofaste. 

Enhver  Mand  og  Kvinde,  som  er  i  Besiddelse  af  den  Hellig- 
aand, vil  gennem  denne  modtage  et  Vidnesbyrd  om  Evan- 
geliets Sandhed.  Hermed  er  ikke  sagt,  at  de  modtager  en 
Fylde  af  Kundskab  paa  én  Gang,  men  dette  Lys  vil  vokse  og 
tiltage  i  Styrke,  indtil  de,  der  har  det  i  deres  Hjerte,  bliver 
aldeles  overbevist  om,  at  dette  er  Guds  Værk.  Der  findes  dog 
nogle,  som  ikke  er  tilfreds  hermed.  De  gør  Fordring  paa  Til- 
kendegivelser af  en  mere  underfuld  Beskaffenhed,  og  naar  de 
ikke  modtager  disse,  bliver  de  Tvivlens  Bytte.  Thomas  vilde 
heller  ikke  tro,  før  han  havde  set,  men  Herren  sagde  til  ham: 
»Salige  er  de,  som  ikke  har  set  og  dog  troet.«  Den,  der  vil  se 
Mirakler,  Syner  og  Tegn,  mangler  den  rette  Forstaaelse  af 
Evangeliets  første  Princip,  han  mangler  Tro,  og  uden  Tro  er 


79 

det  umuligt  at  behage  Gud,  og  uden  Troen  er  til  Stede,  kan 
Vidnesbyrdet  ikke  komme,  selv  om  der  bliver  vist  Vedkom- 
mende aldrig  saa  mange  Mirakler.  En  Tro  baseret  paa  Mi- 
rakler, er  slet  ikke  Tro,  men  Mirakler  er  Troens  Frugter. 

(Juvenile  Instructor.) 


JEG  GAAR,    HVOR   DU  SENDER  MIG  HEN. 

Mel.:  I'U  go  where  you  want  me  to  go. 
Songs  of  Zion,  Nr.  241. 

Det  er  maaske  ej  i  Kampens  Gny, 

Ej  ude  paa  alf  ar  Vej; 
Det  er  maaske  ej  i  Røg  og  Sky, 

At  Herren  har  Brug  for  mig. 
Men  naar  han  mig  kalder  ved  sin  Aand 

Til  noget  at  gøre  her, 
Da  vil  jeg  lydigt  fra  denne  Stund 

Ham  tjene  i  al  min  Færd. 

Kor: 
Jeg  gaar,  hvor  du  sender  mig  hen,  o  Gud, 

Over  Land  eller  skumklædte  Hav. 
Dit  Ord  vil  jeg  raabe  til  Verden  ud, 

Jeg  vil  røgte  det  Kald,  du  mig  gav. 

Maaske  min  Herre  vil  bruge  mig 

Som  Bærer  af  Frelsens  Ord 
Til  en,  som  træder  paa  Syndens  Vej 

Og  ene  med  Byrden  staar. 
O  Herre,  hjælp  mig  at  sige  det, 

Som  du  ham  vil  have  sagt; 
Naar  du  mig  styrker,  jeg  taler  let 

De  Ord,  du  vil  have  bragt. 

Der  sikkert  findes  en  Plet  paa  Jord, 

Hvor  gøre  jeg  kan  lidt  Gavn, 
Hvor  jeg  kan  holde  min  Frelsers  Ord 

Og  ære  hans  store  Navn. 
Min  Tro,  o  Gud,  paa  din  Kærlighed 

Med  Styrke  forlener  mig; 
Jeg  vil  staa  fast;  thi  du  for  mig  led; 

Jeg  altid  vil  tjene  dig.  j  §  fj 


STRØTANKER. 

Hykleri  er  Daarskab;  thi  det  er  meget  lettere,  sikrere  og 
behageligere  at  være  det,  som  man  synes  at  være,  end  at  have 
Besvær  med  at  give  det  Udseende  af  at  være,  hvad  man  ikke  er. 

Naar  Guds  Aand  fylder  et  Menneskes  Hjerte,  da  erkender 
han  sine  egne  Fejl;  naar  en  hvilken  som  helst  anden  Aand 
besjæler  ham,  ser  han  kun  andres. 

Se  ikke  med  Længsel  tilbage  til  Fortiden,  den  kommer  ikke 
mere  tilbage.  Dagen  i  Dag  er  din  egen,  den  hører  dig  til,  gør 
fornuftig  Brug  af  den.  Gaa  din  dunkle  Fremtid  i  Møde  uden 
Frygt  og  med  et  mandigt  Hjerte. 

Det  Menneske,  der  kan  læse,  men  ikke  gør  det,  er  i  Virke- 
ligheden ikke  det  mindste  forud  for  den,  der  ikke  kan  læse. 
Husk  paa  dette  næste  Gang  du  er  ved  at  sige:  »Jeg  har  ikke 
Tid  til  at  læse.« 

